
În 12 iulie o pomenim pe Sfânta Veronica, femeia care a şters cu năframa faţa 
însângerată a Mântuitorului, când îşi purta El Crucea spre Golgota. Chipul 
Domnului ar fi rămas imprimat pe maramă, considerată astfel o icoană „nefăcută 
de mâna omenească”. 


Sfânta Veronica era de loc din Cezareea lui Filip (Paneas). Potrivit tradiției, ea a 
fost tămăduită de lisus Hristos de curgerea de sânge care o chinuia de mulţi ani 
(Matei 9, 20). În semn de recunoştinţă şi slavă adusă Bunului Dumnezeu, ea a 
turnat o statuie de bronz ce-l reprezenta pe Mântuitor ţinând mâna unei femei 
prosternate înaintea Lui. Sfânta Veronica a aşezat statuia în faţa casei ei, astfel 
încât toţi trecătorii să o cinstească. La picioarele statuii - unde pe o placă se putea 
citi: Lui Dumnezeu, Mântuitorul lumii - creştea o plantă vindecătoare de boli. 


După o altă veche scriere apocrifă, Sfânta Veronica, înainte de a purta acest nume, 
se numea Faustina. 


Ea a fost sfătuitoarea de taină a împăratului Tiberiu, contemporan cu isus 
Hristos şi Sfinţii apostoli. Cât timp împăratul Tiberiu nu a ieşit din cuvântul 
Faustinei, treburile în imperiu mergeau bine, dar când Tiberiu a căzut sub 
influenţa unor slujitori făţarnici, dornici de mărire, acesta a luat-o pe drumul 
desfrâului şi beţiei, care l-au dezechilibrat psihic. 


Ne mai Suportând viaţa de la Curte şi ipocrizia din jurul împăratului, Faustina 
se retrage la casa părintească, în Munţii Sabini. 


Într-o zi, în casa ei poposeşte un slujitor al lui Tiberiu, de la care află cu durere 
despre necazurile împăratului, adăugând totodată că doar o persoană îl mai 
poate salva. Faustina se întoarce degrabă la Tiberiu şi descoperă că acesta avea 
lepră - boală incurabilă la acea vreme. Faustina nu mai zăboveşte nic o clipă şi 
pleacă la Ierusalim, pentru a-L ruga pe lisus să-l tămăduiască. 


Insă când ajunge la casa lui Pilat află că lisus a fost condamnat la moarte, prin 
crucificare. 


Faustina pleacă îndurerată spre casă, iar pe drumul de întoarcere întâlneşte un 
convoi, care ducea un condamnat cu o cruce în spate, spre dealul Golgota. 
Tânărul ce ducea crucea în spate se prăbuşeşte sub povara acesteia chiar în 
apropierea ei. Faustina îi şterge faţa cu o năframă, pe care se imprimă chipul 
osânditului. Apoi convoiul pleacă, Faustina rămânând adânc impresionată de 
ochii iubitori, îndureraţi ai condamnatului. 


Întoarsă la palat, îi spune lui Tiberiu că Mântuitorul a murit, dar i-a rămas 
această năframă. Când ia năframa şi vede pe ea întipărit chipul Mântuitorului, 
Tiberiu îşi plânge cu sinceritate păcatele, simţindu-şi sufletul inundat de iubire 
şi linişte... 


Atunci Faustina îşi dă seama că împăratul este complet vindecat. Minunea 
săvârşită în faţa ei o determină să-l caute pe Dumnezeul adevărat, lepădându-se 
de cultul zeilor. 


Îl întâlneşte pe Sfântul apostol Petru, care îi vesteşte despre Învierea Mân- 
tuitorului, îi împărtăşeşte toate învăţăturile creştinismului şi în cele din urmă, o 
botează dându-i numele de Veronica. 


Ducând o viaţă sfântă, Veronica s-a dus la Dumnezeu, ca şi în ceruri să se bucure 
de Chipul Domnului. 


Acatistul Sfintei Veronica 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 


Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
Care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Folositoare caldă câştigându-te pe tine, ne rugăm ţie, noi, nevrednicii şi ca ceea ce 
ai arătat chipul lui lisus Hristos, dăruieşte-ne să-L vedem şi noi, sus în cer, ca să te 
cinstim şi să-ţi cântăm: Bucură-te, Veronica, mironosiţa lui Hristos! 


Icosul 1 

Înger pe pământ te-ai arătat, slujind Domnului în vremea înfricoşatelor lui Patimi, 
şi precum îngerul I-a slujit în vremea postirii celei de patruzeci de zile, aşa şi tu, în 
singurătatea drumului Crucii pentru aceasta te fericim, zicând: 

Bucură-te, Veronica, prin care cunoaştem Chipul Stăpânului nostru lisus Hristos; 
Bucură-te, prin care vedem pătimirea; 

Bucură-te, milostivire către osândiţi şi dosădiţi; 

Bucură-te, bunătate mai presus de inimile omeneşti; 

Bucură-te, milă de Patima Celui Milostiv; 

Bucură-te, că te-ai învrednicit a te atinge de faţa Stăpânului; 

Bucură-te, Veronica, ucenica lui Hristos; 

Bucură-te, că ai întrecut pe cea care a uns picioarele Domnului cu mir; 

Bucură-te, că aceea picioarele a cuprins, iar tu faţa lui Hristos; 

Bucură-te, prin care ne închinăm chipului Mântuitorului; 

Bucură-te, prin care ne amintim de Sfintele Lui Patimi; 

Bucură-te, Veronica, mironosiţa lui Hristos! 


Condacul al 2-lea 

Văzând Sfânta Veronica prin fereastra casei părinteşti pe Stăpânul Hristos dus la 
răstignire, s-a umplut de negrăită milă de Cel ce lucra Tainele mântuirii şi cunos- 
cându-L, I-a cântat: Aliluia! 


Icosul al 2-lea 

Înțelegerea cea neînţeleasă de cărturarii norodului căutând Sfânta Veronica să o | 
înțeleagă, se întreba pe sine, zicând: Cum pătimeşte Hristos? Şi cunoscându-L. pe | 
EI a fi singur Dumnezeu, s-a înfricoşat; iar noi, cinstind înţelegerea ta, te lăudăm, ] 
zicând: | 
Bucură-te, slujitoarea lui lisus; 

Bucură-te, că ai uşurat Patima Lui; 

Bucură-te, că ai mângâiat pe Maica Lui; 
Bucură-te, că ai şters sudoarea Feţei Lui; 
Bucură-te, că ai câştigat iubirea Lui; 

Bucură-te, că ai fost prea vitează; 

Bucură-te, că apostolii au fugit, iar tu ai îndrăznit; 
Bucură-te, căpetenia mironosițelor; 

Bucură-te, că, îndrăznind, ai biruit; 

Bucură-te, că, biruind, ai câştigat; 

Bucură-te, că ai lepădat frica părintească; 
Bucură-te, că ai câştigat dragoste dumnezeiască; 
Bucură-te, Veronica, mironosiţa lui Hristos! 


Condacul al 3-lea 

Puterea Celui de sus a umbrit atunci pe Sfânta Veronica, de a trecut prin mulțimea 
tulburată şi a şters faţa cea acoperită de sânge şi sudoare a iubitului Mire, iar noi cu 
inima cântăm: Aliluia! 


Icosul al 3-lea și 
Mahramă curată, ai alergat ca un fulger printre tulburătorii evrei, iar Cel ce ştie | 
toate, ştiind dorirea ta cea bună, Sfântă Veronico, a binevoit a se întipări Sfântul 
Său Chip spre mustrarea în veci a celor ce nu L-au cunoscut Dumnezeu şi Om, iar 
noi, lăudând priceperea ta, zicem: 

Bucură-te, fericită între fecioare; 

Bucură-te, prea lăudată pentru fapta bună; 

Bucură-te, prea milostivă cu inima; 
Bucură-te, că ai mângâiat pe Mângâietorul; 

Bucură-te, că ai şters Faţa Celui ce a şters păcatul lumi; 
Bucură-te, că ai odihnit pe Cel ce a odihnit pe cei împovăraţi; i 
Bucură-te, că ai făcut bucurie celor îndureraţi ce priveau la cele ce se făceau; | 
Bucură-te, că tu singură te-ai făcut năframă neîntinată; | 
Bucură-te, îndulcirea lacrimilor nemângâiate; | 
Bucură-te, lauda neamului omenesc; 
Bucură-te, cinstea fecioarelor; 


Bucură-te, ceea ce arăţi lumii pe Mântuitorul în vremea pătimirii; 
Bucură-te, Veronica, mironosiţa lui Hristos! 


Condacul al 4-lea 

Vifor de gânduri îndoielnice având, ucenicii Domnului L-au părăsit, dar Sfânta 
fecioară Veronica, prin luminarea darului, cunoscând că pătimirea lui Hristos este 
spre mântuirea lumii, a zis: Aliluia! 


Icosul al 4-lea 

Auzit-a Veronica pe noroade hulind pe lisus şi alergând înainte şi văzându-L, L-a 
cunoscut că este Dumnezeu şi Om, prin Taina întrupării pentru aceasta, noi îi cân- 
tăm unele ca acestea: 

Bucură-te, curăţia cea neîntinată; 

Bucură-te, că ai îndrăznit a privi la Soarele dreptăţii; 

Bucură-te, că ai covârşit pe cei văzători; 

Bucură-te, că luminezi ochii tuturor; 

Bucură-te, că prin tine s-a păstrat Chipul lui Hristos; 

Bucură-te, că ne înveţi pe noi să aflăm Chipul Domnului; 

Bucură-te, apa lină în care S-a oglindit Dumnezeu, lăsându-ţi Chipul Său; 
Bucură-te, cunoscătoarea mântuirii; 

Bucură-te, că tainele cereşti le-ai văzut; 

Bucură-te, dragoste aprinsă către Hristos; 

Bucură-te, aflătoarea mântuirii; 

Bucură-te, solitoarea noastră către lisus; 

Bucură-te, Veronica, mironosiţa lui Hristos! 

Condacul al 5-lea 

Văzându-te pe tine, fecioară, tatăl tău, alergând înaintea lui lisus şi cu mahrama 
ştergându-l Faţa, s-a mâniat şi te-a închis, ca nu cumva să mergi după lisus; iar tu, 
având pe lisus, cel dorit şi dulce în mahramă, la EI uitându-te, cu dragoste cântai: 
Aliluia! 


Icosul al 5-lea 

Necunoscând tatăl tău adevărul, socotea ca să te prindă şi să te piardă, dar tu, lă- 
sându-l, ai urmat Sfinților apostoli şi Sfintelor femei întru propovăduirea Ade- 
vărului, drept aceea, primeşte de la noi aceste laude: 

Bucură-te, muceniţă de bunăvoie; 

Bucură-te, că te-ai unit prin dragoste cu Mirele cel Mare; 

Bucură-te, că ai fost primită în ceata îngerească; 

Bucură-te, că ai fost retezată de coasa păgânească; 

Bucură-te, că a moştenit Împărăţia cerească; 


Bucură-te, că ai zdrobit ura părintească; 

Bucură-te, ceea ce cu picior grabnic ai ajuns la locuinţa cerească; 
Bucură-te, că acum vezi Faţa lui lisus în strălucirea Lui cea dumnezeiască; 
Bucură-te, că ai întrecut pe femeia care a uns picioarele Lui cu mir; 
Bucură-te, că Faţa Lui ai şters când nimeni nu îndrăznea; 

Bucură-te, că mare îți este darul dat de Hristos; 

Bucură-te, că acum ai înflorit în sânul Sfintei Treimi; 

Bucură-te, Veronica, mironosiţa lui Hristos! 


Condacul al 6-lea 

Mărturisitori se fac toți cei ce văd Chipul lui Hristos închipuit cu minune pe 
mahramă şi pe cei ce nu cunosc pe Dumnezeu, învăţându-i cum să cunoască îm- 
preună cu cei ce ştiu taina, cântând: Aliluia! 


Icosul al 6-lea 

Stralucit-a în lerusalim darul tău, prin închipuirea Chipului nefăcut de mână, prin 
tine dăruit nouă celor credincioşi, care ne închinăm cu credinţă Sfântului Chip şi pe 
tine te lăudăm aşa: 

Bucură-te, că ţie ţi-a încredinţat lisus talantul Său; 

Bucură-te, că te-a aflat credincioasă darului Său; 

Bucură-te, că şi tu ai rodit viaţă de Serafim; 

Bucură-te, diamant din cununa lui Hristos; 

Bucură-te, mărgăritar aflat în apa cea mai de Jos; 

Bucură-te, începătoarea dogmei creştineşti; 

Bucură-te, învăţătoarea închinării dumnezeieşti; 

Bucură-te, că şi tu ai vădit dumnezeirea Lui; 

Bucură-te, că tu ai arătat lumi întâi pătimirea Lui; 

Bucură-te, că Chipul cel Sfânt al Lui văzându-L demonii se cutremură; 

Bucură-te, folositoare oamenilor; 

Bucură-te, veselie credincioşilor; 

Bucură-te, Veronica, mironosiţa lui Hristos! 


Condacul al 7-lea 

După răstignirea şi învierea lui lisus, adunându-se apostolii cei risipiţi şi văzând 
chipul cel dumnezeiesc în mâinile tale, pe mahramă, spăimântându-se şi bucu- 
rându-se, cântau: Aliluia! 


Icosul al 7-lea 


Avgar, regele Edesei, văzând chipul lui lisus, nu acesta al pătimirii, ci al dumne- 
zeirii, a crezut din inimă şi L-a dat lumii spre încredințarea tuturor că Mesia a venit 
în lume. Văzând şi pe Cel al pătimirii, prin tine dat credincioşilor, te laudă, zicând: 
Bucură-te, propovăduitoarea lui Hristos; 

Bucură-te, porumbiţa darului Lui; 

Bucură-te, podoaba fecioarelor; 

Bucură-te, lauda mironosiţelor; 

Bucură-te, lucrătoarea sfintelor icoane; 

Bucură-te, că ai avut dragoste dumnezeiască; 

Bucură-te, că ai vădit ruşinea păgânească; 

Bucură-te, că ai stins focul idolilor; 

Bucură-te, că ai fost mărturisitoare; 

Bucură-te, că ai avut dragoste nebiruită; 

Bucură-te, Veronica, mironosiţa lui Hristos! 


Condacul al 8-lea 

Negrăite au fost milostivirea şi răbdarea Fiului lui Dumnezeu, că a suferit să fie 
ştearsă Faţa lui cea dumnezeiască de o tânără fecioară, că numai EI singur cunoştea 
dragostea cea fierbinte din sufletul ei şi numai ea în acea vreme Îi cânta Lui: 
Aliluia! 


Icosul al 8-lea 

Văzând lucrarea cea străină a icoanei lui Hristos, să uităm cele pământeşti, să 
ridicăm mintea la cer şi să înţelegem cum Dumnezeu a lucrat nouă mântuire, iar pe 
fecioara Veronica, cu cuvinte de laudă să o cinstim: 

Bucură-te, mireasă credincioasă; 

Bucură-te, făclie luminoasă; 

Bucură-te, inimă în care s-a scris Sfântul Cuvânt; 

Bucură-te, biserică aleasă de Duhul Sfânt; 

Bucură-te, cea dintâi închinătoare a sfintelor icoane; 

Bucură-te, începătoarea dreptei credinţe; 

Bucură-te, cea nebună pentru dragostea lui Hristos; 

Bucură-te, cea defăimată pentru Domnul Hristos; 

Bucură-te, că nu ţi-ai cruțat viaţa; 

Bucură-te, că ai uitat de tine pentru dragostea Lui; 

Bucură-te, că ai defărmat cinstea ta pentru El; 

Bucură-te, că ai fugit de faţa tatălui tău; 

Bucură-te, Veronica, mironosiţa lui Hristos! 


Condacul al 9-lea 


Firea îngerească s-a mirat de lucrarea Sfintei Mahrame ce s-a închipuit în mâinile 
Sfintei Veronica şi bucurându-se de lucrarea tainică, cântă: Aliluia! 


Icosul al 9-lea 

Spăimântatu-s-au ritorii, nepricepându-se cum s-a scris Chipul cel însângerat pe 
mahrama ta, iar noi, ştiind lucrarea Tainei, zicem către tine: 

Bucură-te, că ţie ţi s-a dăruit această Taină; 

Bucură-te, că prin aceasta ai cunoscut înţelepciunea lui Dumnezeu; 

Bucură-te, împlinirea rânduielilor Lui; 

Bucură-te, că cei înţelepţi ai lumii s-au făcut nepricepuţi; 

Bucură-te, că amuţesc gurile ereticilor; 

Bucură-te, că rămân zadarnice întrebările lor; 

Bucură-te, că se taie amăgirile rătăciţilor; 

Bucură-te, că se ruşinează ca nebunii, cei ce zic că Sfântul Chip este chip cioplit; 
Bucură-te, zid tare al creştinilor; 

Bucură-te, adevărată temelie a credinţei; 

Bucură-te, dreaptă închinare a Sfintelor icoane; 

Bucură-te, Veronica, mironosiţa lui Hristos! 


Condacul al 10-lea 

Pogorându-Se Mântuitorul să mântuiască neamul omenesc, prin tot chipul S-a dat 
tuturor, ca să-L vedem prin icoană şi dorindu-L, să-L slăvim şi să-l cântăm: Ali- 
luia! 


Icosul al 10-lea 

Podoaba Bisericii drepteredincioşilor şi laudă neruşinată s-a dat în mâinile tale 
Sfânta închipuire pe pânză, ca văzând ereticii cei de pe urmă, să se ruşineze, iar cei 
ce cred, să cânte aşa: 

Bucură-te, podoaba Bisericii; 

Bucură-te, că prin tine s-a întărit închinarea sfintelor icoane; 

Bucură-te, că prin tine şi-a luat Biserica podoabă prea frumoasă; 

Bucură-te, că ai fost biruitoare; 

Bucură-te, apărătoarea Ortodoxiei; 

Bucură-te, stânca muceniciei; 

Bucură-te, de minuni făcătoare; 

Bucură-te, a fecioarelor povăţuitoare; 

Bucură-te, milă către aproapele tău; 

Bucură-te, ceea ce alungi eresurile; 

Bucură-te, stingătoarea formelor păgâneşti; 

Bucură-te, adâncul smereniei; 


Bucură-te, Veronica, mironosiţa lui Hristos! 


Condacul al 11-lea 

Împărate Sfinte, de n-am avea icoana Ta, nici mântuirea noastră nu ar fi nădăjduită, 
dar Chipului cel din icoană, prin care s-a arătat puterea Ta, crezând şi mulţumind, 
ne închinăm dumnezeirii Tale, cântând: Aliluia! 


Icosul al 11-lea 

Făche prea luminoasă s-a arătat mahrama ta, Sfântă Veronica, că a aprins în lume 
lumina credinţei celei adevărate a lui Hristos şi a Sfintelor icoane, pentru care îţi 
cântăm şi zicem: 

Bucură-te, izvorule de apă al credinţei; 

Bucură-te, cădelniţă cu focul dragostei; 

Bucură-te, arătătoarea Soarelui celui înţelegător; 

Bucură-te, căldura focului mistuitor; 

Bucură-te, mireasmă sufletelor; 

Bucură-te, picătură dulce a inimilor; 

Bucură-te, alinarea patimilor; 

Bucură-te, roadă coaptă în grădina Raiului; 

Bucură-te, că te-ai încununat cu slavă; 

Bucură-te, smirna mirositoare a credinţei; 

Bucură-te, boboc de crin ceresc; 

Bucură-te, Veronica, mironosiţa lui Hristos! 


Condacul al 12-lea 

Vrând lubitorul de oameni să dea har, mărturie ne-a dat Preasfântul Său Chip, ca 
văzându-L, să ni se pară că suntem înaintea lui Dumnezeu şi cuviincioasă închi- 
năciune să aducem, cântând cântarea: Aliluia! 


Icosul al 12-lea 

Având înaintea noastră Chipul lui Hristos, al Preasfintei Născătoare de Dumnezeu 
şi al tuturor Sfinților, ne bucurăm, noi păcătoşii, de rânduiala lui Dumnezeu şi pe 
Sfânta Veronica, cea care a îndrăznit întâi a se apropia de Dumnezeire, o lăudăm, 
zicând: 

Bucură-te, rugătoarea noastră către Domnul nostru lisus Hristos; 

Bucură-te, frumuseţe cerească; 

Bucură-te, floarea mucenicilor; 

Bucură-te, întărirea Sfintei Biserici; 

Bucură-te, mână mângâietoare; 

Bucură-te, privire îndurătoare; 


Bucură-te, sprijinitoarea sufletului meu; 

Bucură-te, rugătoare către Dumnezeu pentru mântuirea noastră; 
Bucură-te, mijlocitoarea noastră către Dumnezeu; 

Bucură-te, izbăvirea noastră de eresuri; 

Bucură-te, grabnică ajutătoare a celor din nevoi; 

Bucură-te şi te roagă pentru cei ce te cinstesc pe tine; 
Bucură-te, Veronica, mironosiţa lui Hristos! 


Condacul al 13-lea (de trei ori) 

O, prea milostivă Sfântă muceniţă Veronica, care te-ai învrednicit de minunea 
cea nespusă a Sfintei Mahrame, primeşte acest mic dar ce-ţi aducem ţie acum şi 
aprinde întru noi flacăra iubirii de Dumnezeu, Mântuitorul nostru, ca împreună cu 
tine să ne învrednicim a cânta în împărăția lui Dumnezeu: Aliluia? 


Apoi se zice din nou: 


Icosul 1 

Înger pe pământ te-ai arătat, slujind Domnului în vremea înfricoşatelor Lui Patimi, 
şi precum îngerul I-a slujit în vremea postirii celei de patruzeci de zile, aşa şi tu, în 
singurătatea drumului Crucii pentru aceasta te fericim, zicând: 

Bucură-te, Veronica, prin care cunoaştem Chipul Stăpânului nostru lisus Hristos; 
Bucură-te, prin care vedem pătimirea; 

Bucură-te, milostivire către osândiţi şi dosădiți; 

Bucură-te, bunătate mai presus de inimile omeneşti; 

Bucură-te, milă de Patima Celui Milostiv; 

Bucură-te, că te-ai învrednicit a te atinge de faţa Stăpânului; 

Bucură-te, Veronica, ucenica lui Hristos; 

Bucură-te, că ai întrecut pe cea care a uns picioarele Domnului cu mir; 

Bucură-te, că aceea picioarele a cuprins, iar tu faţa lui Hristos; 

Bucură-te, prin care ne închinăm chipului Mântuitorului; 

Bucură-te, prin care ne amintim de Sfintele Lui Patimi; 

Bucură-te, Veronica, mironosiţa lui Hristos! 


Condacul 1 

Folositoare caldă câştigându-te pe tine, ne rugăm ţie, noi, nevrednicii şi ca ceea ce 
ai arătat chipul lui lisus Hristos, dăruieşte-ne să-L vedem şi noi, sus în cer, ca să te 
cinstim Şi să-ţi cântăm: Bucură-te, Veronica, mironosiţa lui Hristos! 


